 Inhloko zeNdaba Mabasa 15, 2019 Abasakhulayo bomkhankaso wokulwela ilungelo loluntu owe TajamukaSesijikile, bakhuthaza uhulumende ukuba adinge indlela zokulungisisa isimo somnotho elizweni, esiqhubeka sisiba sibi, besithi abayiboni inguquko umbuso okhona etshona iyibabaza. Udaba lombuqhazwe oweGukurahundi lokhe kuludaba egudwini ngemva kweminyaka edlula amatshumi amathathu wehlele abantu bezigabeni zeMandebeleni leNkabazwe inengi labathintekayo kuwo lokhe bebhekane lounzima lalamhla lokhu. Abezempilakahle bakhuthaze abesifazana abakuhlelo lokunatha amaphilisi ehlisa igcikwane le ngculaza emzimbeni ukuba bayehlolwa isibeletho kusase masinya ngoba imvukuzane isivame ukubulala inengi labomama abaphila legcikwane lengculaza abakuhlelo lweART Therapy. Kwezemidlalo... umqondisi weqembu lenguqu ele Highlanders uMadinda Ndlovu uthi iBosso iphanjaniswe amalungiselelo alo alonyaka iseason ingakaqalisi, okwenze lidliwe yi Harare City 3 -1 ngempelasonto. KuLiveTalk namhlanje sikhangela udaba lombuqhazwe oweGukurahundi. Thumelani imilayezelo yenu ku WhatsApp kunombolo ezithi 001 202 465 0318 kumbe enkundleni yokuxhumana eyeFacebook ekhasini lethu ele VOA Ndebele. Lingakhuthwa yilezindaba lezinye kuStudio 7 ngo half past 7 ntambama langohalf past 6 ekuseni, kumagagasi athi 909 am, 4930, 15580 laku 6080 kilohertz kuShortwave. 